### | | | | --- | --- | | | | | --- | | **Byråd** 30. april 2019 Sagsnr. 710-2017-36602 Dok.nr. 710-2019-87770 Sagsbehandler DPHNED | | 59.                 Evaluering af forsøg med udvidet åbningstid i [adresse] - Åbent

###

|  |  |
| --- | --- |
| Tidl. politisk behandling | BY, 19.12.17, pkt. 172 |
| Forventet sagsgang | BS-U, ØK, BY |
| Lovgrundlag |  |

**SAGENS INDHOLD**

Byrådet skal i denne sag tage stilling til det videre
forløb vedrørende forsøg med udvidet åbningstid i [adresse] i
Hadsten.

Byrådet vedtog i forbindelse med
Budget 2018-2021, at der fra medio 2018 skulle etableres en forsøgsordning med
udvidet åbningstid i halvanden time om dagen i en af kommunens
daginstitutioner. I forlængelse heraf vedtog Byrådet 19. december 2017, at
ordningen skulle etableres i [adresse] i Hadsten med start 1. august
2018 med udvidet åbningstid fra kl. 6.00 – 6.30 og fra kl. 17.00 – 18.00 (fredag kl. 17.00). For morgenmodulet
har forældrene betalt 234 kr. pr. måned, mens forældrebetalingen for
aftenmodulet har været 467 kr. pr. måned.

Forsøgsordningen i Børnehuset André Skov har nu fungeret i
otte måneder. I gennemsnit har der i forsøgsperioden været indskrevet 1,4 børn
i morgenpasning og 1,5 børn i aftenpasning. Pr. 1. marts 2019 var der ét barn
indmeldt i morgenmodulet og tre indmeldt i aftenmodulet.

Der er reklameret for det ny tilbud på favrskov.dk og
Facebook. Herudover har der været annonceret i [adresse] fire gange.
Desuden er forældre med børn i [adresse] orienteret om tilbuddet i
internt nyhedsbrev. Ligeledes fremgår det af Favrskov Kommunes hjemmeside, at
der er mulighed for at tilvælge udvidet åbningstid i [adresse].

Der har været iværksat en spørgeskemaundersøgelse blandt
alle forældre med børn i Børnehuset André Skov i forbindelse med evaluering af
forsøgsordningen. 89 har svaret på undersøgelsen.

**VURDERING**

Spørgeskemaundersøgelsen viser, at de, der benytter
ordningen, er tilfredse eller meget tilfredse med ordningen. To nævner i
kommentarerne, at de håber, at ordningen vil fortsætte. På spørgsmålet om,
hvorfor man ikke benytter ordningen, svarer ca. 90 %, at det skyldes, at de
ikke har et behov. Omkring 10 % svarer, at det skyldes, at det er for dyrt.
Herudover er der enkelte, der bl.a. nævner, at de benytter anden
pasningsmulighed (fx barnepige).

Børn og Skole vurderer, at tilslutningen til det udvidede
åbningstilbud er meget begrænset, og det anbefales derfor ikke udbredt til daginstitutioner
i den øvrige del af kommunen. På baggrund af den lave efterspørgsel foreslår
Børn og Skole, at forsøgsordningen med udvidet åbningstid i [adresse]
fortsætter til og med 31. december 2019, hvorefter forsøget afsluttes.

Siden forsøgsordningen med udvidet åbningstid blev igangsat,
er der, som en del af den reviderede dagtilbudslov, indført mulighed for at
benytte et kombinationstilbud. Dette tilbud gør det muligt at have en
deltidsplads i et dagtilbud (dagpleje eller daginstitution) kombineret med, at
man får et tilskud til fleksibel pasning. Fleksibel pasning dækker over, at
pasningen foregår på tidspunkter, hvor forældrene har behov for yderligere
fleksibilitet end den, som tilbydes inden for dagtilbuddenes almindelige
åbningstid. Den fleksible pasning betyder, at barnet fx kan blive passet hjemme
af én, barnet kender, når forældrene arbejder på skæve tidspunkter.
Kombinationstilbuddet kan samlet set ikke overstige, hvad der tidsmæssigt
svarer til en fuldtidsplads i et alderssvarende tilbud. I [adresse] er
det 51,5 timer om ugen for daginstitutionerne og 48 timer om ugen i dagplejen.

Herudover giver den nye dagtilbudslov mulighed for en
deltidsplads i et dagtilbud på 30 timer i forbindelse med afholdelse af
barsels- eller forældreorlov.

Børn og Skole vurderer, at forældre med behov for pasning i
ydertimerne, aften og/eller weekender i mange tilfælde vil kunne benytte sig af
et kombinationstilbud.

Den samlede åbningstid i daginstitutionerne i [adresse]
Kommune er som nævnt ovenfor 51,5 timer om ugen. Børn og Skole har undersøgt
den ugentlige åbningstid i de omkringliggende kommuner: I [adresse] er
åbningstiden 52 timer, i [adresse] 51,5 timer og i Randers Kommune samt
i Viborg Kommune 50,5 timer. Der er således både en kommune, som har en længere
ugentlig åbningstid og kommuner, der har en kortere ugentlig åbningstid end
Favrskov Kommune.

Størstedelen af daginstitutionerne i [adresse] har en
åbningstid fra kl. 6.30 – 17.00 (fredag dog kl. 16.00). Åbningstiden på de 51,5
timer om ugen kan fordeles anderledes mellem ugens dage, hvis det besluttes i
forældrebestyrelsen.

Ved den seneste brugertilfredshedsundersøgelse
í 2016 på daginstitutionsområdet i [adresse] svarede 93 % af de
forældre, der besvarede spørgeskemaet, at de er ”meget tilfreds/tilfreds” med
åbningstiderne i daginstitutionerne. 3 % svarer ”hverken eller”. 4 % svarer, at
de er ”utilfreds/meget utilfreds” med åbningstiderne, hvilket svarer til ca. 60
forældre. Af de forældre, der er utilfreds med åbningstiderne, kommenterer 30
forældre, at det de primært efterspørger, er en udvidet åbningstid om fredagen,
hvor daginstitutionerne i [adresse] lukker tidligere end de andre
hverdage. Enkelte nævner ligeledes i den netop afholdte spørgeskemaundersøgelse
for Børnehuset Ellemose, at det særligt er fredag, der er behov for udvidet
åbningstid.

**ØKONOMI**

Den udvidede åbningstid medfører en årlig
netto-driftsudgift på 156.000 kr., som blev afsat i forbindelse med Budget
2018-2021. Hvis forsøgsordningen stopper med udgangen af 2019, vil det afsatte
beløb blive tilført kassebeholdningen.

**INDDRAGELSE**

Der er pr. 1. marts 2019 indmeldt 146 børn i [adresse]
André Skov. Forældrene til 89 af børnene har deltaget i den netop afholdte
spørgeskemaundersøgelse. Det svarer til en svarprocent på 61 %.
Spørgeskemaundersøgelsen bestod af få spørgsmål. Herudover var der mulighed for
at skrive kommentarer til forsøgsordningen.

**INDSTILLING**

Direktøren for Børn og Skole indstiller til Byrådet:

1.
At forsøgsordningen med udvidet åbningstid i [adresse] ophører
pr.  31. december 2019.

**BESLUTNING**

***Børne- og Skoleudvalget, 4. april 2019:***

Fraværende:Ingen

Indstilles godkendt.

***Økonomiudvalget, 23. april 2019:***

Fraværende:Ingen

Indstilles godkendt.